Katedralna crkva u Trebinju
<s>Katedralna crkva u Trebinju  posvećena je rođenju Blažene Djevice Marije – Katedrala Male Gospe, proglašena je za nacionalni spomenik BiH.</s><s>Nacionalni spomenik sastoji se od objekta Katedralne crkve, postojećeg zvonika i pokretnog naslijeđa.</s>

<s>Lokacija 
Nalazi se u centru grada Trebinja, u neposrednoj blizini gradskog parka.</s>

<s>Historija 
Trebinjska (Trebinjsko-mrkanjska) biskupija je jedna od najstarijih biskupija u Bosni i Hercegovini.</s><s>Prvi puta se spominje u buli pape Benedikta VIII. 1022. godine.</s><s>Srednjovjekovna Travunija dolazi pod vlast Nemanjića krajem XII. stoljeća, a 1373. godine dolazi pod vlast bosanskog kralja Tvrtka I. Pod pritiskom Nemanjića, biskup Silvije, 1253. godine, bježi u Dubrovnik, na otok Mrkanj, kao rezidenciju.</s><s>Poslije pada Bosne (1463.), i Hercegovina pada pod osmansku vlast (1482.).</s><s>Za vrijeme osmanske vlasti biskupi i dalje imaju sjedište na dubrovačkom području.</s>

<s>Nakon uspostave austrougarske vlasti u Bosni i Hercegovini, uređena je i katolička crkvena organizacija.</s><s>Papa Leon XIII. utemeljuje Vrhbosansku mitropoliju, koju sačinjavaju Vrhbosanska nadbiskupija sa sjedištem u Sarajevu, Mostarsko-duvanjska biskupija sa sjedištem u Mostaru (u koju je uključena i Trebinjska biskupija) i Banjalučka biskupija sa sjedištem u Banjoj Luci.</s><s>Ovakvo stanje traje do danas.</s><s>Današnje granice Trebinjsko-mrkanjske biskupije zauzimaju prostor jugoistočne Hercegovine, i to od rijeke Neretve na zapadu, do crnogorske granice na istoku, te hrvatske granice na jugu.</s>

<s>Opis 
Gradnja današnje katoličke crkve u Trebinju započeta je 1880.</s><s>Godine.</s><s>Prema konceptu prostorne organizacije, pripada tipu jednobrodne crkve sa transeptom (poprečnim brodom) i polukružnom apsidom.</s><s>Vanjske dimenzije crkve iznose: dužina je cca 29,00 m, širina na dijelu transepta je cca 15,50 m, a na dijelu broda cca 9,30 m. Dimenzije unutrašnjeg prostora crkve iznose: dužina je cca 27,70 m, širina na dijelu transepta je 14,50 m, a na dijelu broda 8,00 m. 
Visina crkve, mjerena od zemljišta do početka krovne strehe, iznosi cca 11,80 m, a visina, mjerena od zemljišta do krovnog sljemena, iznosi cca 15,00 m.</s>

<s>Unutrašnjost crkve je ukrašena pilastrima, profiliranim vijencima i kasetiranom tavanicom.</s><s>Pod crkve je u cjelini prekriven kamenim pločama.</s><s>Vilko Šeferon je tridesetih godina XX. stoljeća oslikao prostor apside, te pročelje na zapadnom zidu crkve, iznad prostora apside.</s><s>Oslikani prostor apside se može podijeliti na dva dijela, oslikana kalota apside i oslikani friz.</s>

<s>U unutrašnjosti crkve se primjećuju brojni umjetnički radovi – nekoliko skulptura, kao što su skulpture sv. Benedikta i skulptura Blažene Djevice Marije, te nekoliko slika.</s><s>Slike su u crkvu donesene iza 1995. godine, a radovi su nekolicine hrvatskih umjetnika
U trebinjskoj crkvi se čuva manja zbirka misnog posuđa.</s>

<s>Literatura 
Župa Trebinje</s>

<s>Reference</s>

<s>Nacionalni spomenici u Trebinju
T</s>

